શુક્રવારે રાજ બબ્બરે સુરતના વરાછા વિસ્તારમાં કોંગ્રેસી નેતાઓ માટે રોડ શો યોજ્યો હતો. ત્યાર બાદ તેમણે પત્રકાર પરિષદનું સંબોધન કર્યું હતું. પત્રકાર પરિષદમાં જ તેમણે અમિત શાહ પર પ્રહારો કરતાં ઉપરોક્ત વાત કહી હતી. પીએમ મોદી પર નિશાન સાધતાં તેમણે કહ્યું હતું કે, મોદીજી પોતાને ગુજરાતના દિકરા ગણાવે છે, તો શું બીજા ગુજરાતી રાજ્યના સંતાન નથી? સાથે જ તેમણે કહ્યું હતું કે, ઇવીએમમાં કાળો જાદુ ન ચાલે તેવી માં ભવાનીને પ્રાર્થના કરીશ. નોંધનીય છે કે, ગુરૂવારે સાંજે કોંગ્રેસ નેતા કપિલ સિબ્બલે પણ પીએમ મોદી પર પ્રહાર કરતાં કહ્યું હતું કે, નરેન્દ્ર મોદી હિંદુ નથી, તેમણે માત્ર હિંદુત્વ આપનાવી લીધું છે. આ અઠવાડિયાની શરૂઆતમાં રાહુલ ગાંધીએ સોમનાથ મંદિરમાં મુલાકાત કરી એ દરમિયાન તેમણે ગેર-હિંદુ તરીકે મંદિરમાં પ્રવેશ કર્યો હોવાની વાત આવતાં ધર્મના નામે રાજ્યનું રાજકારણ ગરમાયું છે.